als_Latn dik_Latn sag_Latn
Apple ka publikuar listën e aplikacioneve më të mira për vitin 2013, përkatësisht aplikacionet më të shkarkuara të vitit. Kompania njoftoi në tetor se App Store përmban më shumë se një milion aplikacione që janë shkarkuar më shumë se 60 miliardë herë gjithsej.
Candy Crush Saga ishte aplikacioni më i pëlqyer nga përdoruesit e iOS në vitin 2013, duke marrë vendin e parë si aplikacioni falas më i shkarkuar në iPhone dhe iPad këtë vit. Loja ishte gjithashtu aplikacioni më fitimprurës në iPhone dhe iPad, një gjë shumë mbresëlënëse, duke konsideruar se aplikacioni është falas dhe mbështetet në blerjet brenda aplikacionit.
Candy Crush fitoi zyrtarisht kurorën të hënën, kur Apple publikoi listën e saj vjetore të aplikacioneve më të shkarkuara. Kompania nuk ka dhënë detaje të sakta për shkarkimet, por ka zbuluar një listë “Top 10″ për çdo kategori, duke përfshirë edhe aplikacionet me pagesë për iPhone dhe iPad. Minecraft – Pocket Edition ka zënë vendin e parë në kategorinë e aplikacioneve me pagesë.
Shqyrtimi i listave për të dyja pajisjet jep një pamje pak më të mirë se si përdoruesit janë të angazhuar me iPhone dhe iPad. Faqet e mediave sociale, për shembull, kanë qenë disa nga aplikacionet më të shkarkuara në iPhone, por vetëm një, Facebook, ka hyrë në Top 10 në iPad.
Duke u bazuar në listat e mëposhtme, duket sikur iPad-et janë përdorur kryesisht për të luajtur video-lojëra dhe lojëra fati. 5 nga 10 aplikacionet më fitimprurëse në iPad në vitin 2013 ishin të lidhura me lojërat e fatit, duke përfshirë DoubleDown Casino, Big Fish Casino dhe Slotomania HD; pesë të tjerat ishin lojëra.
Më poshtë do të gjeni listat e aplikacioneve më të mira të vitit 2013.
(Herë të lexuara: 892)
als_Latn als_Latn als_Latn als_Latn als_Latn als_Latn als_Latn